DYER no DYER,

EQONCE.

BASAND’UKUFAMANA ngenqanawa ezisand’ukuvela kwelipesheya kolwandle, impahla eninzi ukongezelela kwimpahla yabo kakade, baneke ngoku : —

IMPAHLA YAMADODA, Isuti ze zitofu —

Ibhatyi, Indulubhatyi, Ibhulukwe—16s. 6d.

Isuti zama kwenkwe—4s. 6d., 5s.

Indulubhatyi zamadoda zezitofu ziqala, kwi 2s. 6d.

Ihempe zokusebenza—1s. 3d., 1s. 6d.

Iminqwazi yezitofu, 1s. Etambileyo, 1s. 3d.

Ibhulukwe zezitofu—3s., 4s.

Isuti Zokutshata.

Isuti Zobufundisi.

Izihlangu zentlobozonke, njalo-njalo.

W. McGLASHAN & CO.,  
(MAGALA),

E-DIKENI

BAHLALA benezona mpahla zokunxiba zintsha ezona ntlobo zipilileyo ze Printi, i Satin, kwane Drillettes,

ITYALI, IZIHLANGU, NE NGUBO,

Zonke Intlobo Zabatshatayo Kwesi Siqingata,

Ngamanani alungele bonke abatengi. Impahla yabo ifika ngazo zonke iveki ezimbini; kengoko impahla yabo ihleli intsha ifika.

Ufuna into ezipilileyo, ngawona manani alula yiya kwa

W. McGLASHAN & CO.,

E-Dikeni.

Banika awona manani apakamileyo ngo BO YA, IZIKUMBA, IMFELE, UBOYA BESE YIBOKWE njalo, njalo IZILIMO zitengwa ngamani ase Markeni.

John J. Irvine & Co.,  
KINGWILLIAMSTOWN.

ISUTI zamadoda ze Stofu—12s 6d, 14s, 16s, 18s, 20s IBHATYI „ „ 5s, 6s 9d, 8s 9d, 10s 6d, 12s 9d

I-Bhulukwe ,, „ —4s, 4s 6d, 5s 6d, 6s 6d to 15s

Imitika emnyama (yokutshata)—12s 6d, 15s 9d, 17s 9d Ibhulukwe zamadoda ezingwevu (zokutshata)— 16s 9d to 18s 9d.

Ihempe zamadoda zomsebenzi—l0d, 1s, 1s 3d, 1s 6d, 2s

Ihempe ze fulaneli—is 6d, is 9d, 2s, 2s 6d

Ihempe zamadoda ezihayinishwayo—2s 6d, 2s lid, 3s 6^

Kuko i Bhulukwe ze kodi ezitile (ezona zohlobo)  
7s. 6d.

Intlobo ezintsha zetyali (esazulwini apa azinamabala, koko  
kupela asemqukumbelweni). Zisusela ku 4s 6d  
zise kwi ponti.

Iprinti ezisand’ukufika—3d, 4d, 5d, 6d, 7d nge yadi

Ikaliko—2d, 8d, 4d, 5d, 6d nge yadi

Ilinzi—4d, 5d, 5|d, 6d nge yadi

Izitofu ezibugqi—6d, 7|d, 9d nge yadi

Lo ndlu ingentla, yeyona impahla itshipu, nenempahla epilileyo.

JOHN J. IRVINE & CO.,  
u-ALUVENI.

AKUKO RAFU

YE

zinja

IRAFU ibulewe. Into yonke siya kuyitoba kwa

BANTSUNDU. Sine

mpahla eninzi esisayivulayo.

ABAZAKUTSHA singabenzeia i LOKWE ne MINQWAZI bakufuna ukuba benzelwe.

Kulomsebenzi ungentla sina maledi amabini ngokukodwa okuwenza.

Ezamadoda i Suti, njalo, njalo, zinokusikwa baku zi ODOLA.

Zonke betu zipantsi ngokubalulekileyo.

SIYIBULELE I RAFU!

W. 0. CARTER & CO.

Kingwilliamstown.

KWI VENKILE

YO KATA.

Ikaya Lendwendwe.

SIYAZISA ukuba “Ikaya” sisaligcinile apa e.Komani. Amagumbi. nezitali, nentlalo yonke ilungile kakulu, ezantsi kwe Marike.

R. T. NUKUNA & CO., Calderwood Street, Queenstown.

ISEBENZA NGOBUGQI.

RHEUMATICURO

IYEZA ELIKULU LASE  
SOUTH AFRICA.

[picture]

Alikaze linqatyelwe kupilisa Izifo Zamatambo, Isinqe, ingqaqambo Zentloko.

Lingqinwe ngamawaka.  
Umenzi walo kupela ngu

J. JONES, Cape Town.

linokutengwa NAPINA.

Indlu Etengisayo.

UXANDE olukulu, olunegumbi, lupakame kakuhle, Lwakiwe kakahle, akangerani nabanina. Apo lukona luse Mpwali, e Dehera, ngase Nduku pantsi kwe ofisi ese Ngcobo Makutunyelwe kum — Joshua G. Sishoba, June., care of Mr. D. Makohliso, Cala. 3tl5,8

Umenzi Wezihlangu.

MNA ogama lingasezantsi ndiya zisa kubo bonke, abakufupi nale Dolopi okokuba ndingumenzi we Zihlangu ndaye ndingabizi kakulu ngoku lungiselela amaxesha, umsebenzi ndiwenza ngokukawuleza nange nyameko kunye yonke into esakuba itenjelwe kum, .

J. P. MANYISANE, Shoemaker.

Barkly East, 31 May, 1889.

Ikaya Labantsundu.

LOMZI ngowa Bantennudu konke na. Sati izinto zimi ngomxholo enkundleni ye

Marike. Nanamhla sitsho. Ngoku u Xiniwe une kari namahashe okuea nokuputuma abantu napina ngamanani alula.

PAUL XINIWE, General Agent.

King Williams Town, June 10, 1889.

Iveki.

Ifama elingu James Lang wase Turfthill, ngase Katikati, lilahlekelwe zigusha ezi 436, ezibulewe kukutsha. Zitshe bekutshiswa inoha.

E Bathurst kufunwa umfo ekutiwe ngu Mbali, obekwa ityala lokubulala.

Kwiduli ngolwesi. Hlanu olungapaya pakati kwemikosi yama Arab nama Ngesi esihlanjeni se Nile e Yeputa, kufe 400 ama Arab.

Ityendyana elimhlope elingu David Samuel, litunyelwe entolongweni ixesha, lenyanga ngu Mantyi wase Kapa, ngoku.; suke liti “ lizitambisile intungo,” lingenele into zokwandlalwa ezihlalweni zikaloliwe ngemela.

Indlu yengwevu e Palamente iliqettile mpela icebo lika Rulumente lokutenga uloliwe wase Cawa kwi Komponi eyame. nzayo. Uberolelwa £50,000.

Badliwa bedliwe abantu pesheya kwe Nciba ngokugaula emahlatini. Ngenye imini apa Amalawu amatatu adliwa Emzimkulu £3 10s ; amabini adliwa kwalomali e Mount Frere; esinye isitatu sidliwe £1 e Kokstad. Emzimkulu izibonda esingu Sampson sidliwe £5 ngokugaula umti oluhlaza ; kwakulo ofisi u Johannes Magadla udliwe £10 ngokurola amhlahla engena lasensi.

Abelungu abatatu be Nkiti badliwe £10 emnye e Johannesburg, ngokutengisa utywala kwabantsundu.

Indodana yomlungu engu Pound itshone e Zwaaitkop ibise penyanani.

E Amerika kuko umteto owohlwaya umntu otengisela inkwenkwe inqawe icuba ne saga. Kwenziwa kukuba lingasebensi kulunga empilweni yentsapo lento lalelwuyo.

Ngokubuke oyise u Bendoff abetelekiswe i walwa naye wamoyisa u Couper, unikwe £4,500, umsesane we Dayimani, nenkumtye ye Silivere, isikumbuzo seso senzo. Enje. njalo wona ukubulela ama Yerepe.

U Robert Thompsom ilungu le Council yase Bhayi alindiselwe Ijaji entolongweni ngokudubula u Schultz ekutiwa ufunyenwe enomfazi wake. U Schultz lowo ufe nge veki egqitileyo.

E Humansdorp umbona unyukile exabisweni. Ngaleveki igqitileyo ingxowa ezilishumi elinesibhozo zombona zitengiswe nge 18/6 ingxowa.

KUNCONYWA ububhovu-bhovu kwisiqingata sase Crete esimiwe ngama Griki. Umbaso wama Griki wazise ukuba abupeli uyakungena ukhusele abantu bawo.

Inkibitsholokazi engu Mrs Maybrick igwetyelwe ukuxhonywa e Liverpool kwelama Ngesi, ngaleveki igqitileyo, ngokubulala indoda yayo ngetyefu.

Iruluneli yeli lase Kapa u Sir H. B. Loch nezandla zake, unduluke ngeveki egqitileyo ukuza kweli, nakuba indlela yake isinga e Canada nase Australia apo ayakutabata impahla nentsapo.

IkumkanI yama Jelimeni ibike yahambela kwelama Ngesi iyekubona unina'kulu Inkosazana. Kutanjiswe amajoni nenqanawa kusenzelwa yona isihomo. Unyana omkulu we Nkosazana akabangako kulowo indlalo ngokuti abe ne dolo elibuhlungu, ugokuti atunuke umtambo womlenze.

Kuko isifo ezigusheni kumandla wase Qumra abati ngu Manze atiiziyo. Kwenye ifama kufa 14 ngemini.

Kufike e Johannesburg umkosi wamatutu apanga izindlu.

Ipalamente imisele ukuba umantyi wase Ngqushwa amane eyakuteta amatyala e Bell kanye ngenyanga.

Ixesha lengqolowa liyadlula ingananga kwaye kungavakali nemitandazo vemvula kwimizi yezikolo. Siyazi tina kuhlalelwe ' ukuba zekuti xa sekugqite ixesha kube ; kukona kutiwa makutandazelwe imvula.

E Alvani kuxelwa ezokubhubha kuka Dr. Charles Rees, obeligqira lalomandla lakomkulu.

U Mr. A. J. McGregor B.A., umteteli pambi kwe Jaji, wase Kapa indodana emfundo inconywayo, umiselwe ukuba ngum- chazi-miteto wombuso wase Free State ngumongameli welo.

U Rev. Cannon Crompton ubhubhele e Pinetown, Natal, ngo 3 August.

E Kumanota, Japan, kubeko ekuzeni kufa ko July, unyikimo lomhlaba, oluwise izindlu, kwafa abantu abamashumi matatu, asibhozo azingxwelera.

Imikosi ka General Grenfell, ibulele ama Arab a.1500 ngolwesi-Hlanu lwale igqitileyo edulini eliliwe iyule esisixenxe. Ewoyisile uwagxotise ngolomkombe.

U Prince Albert Victor, into enkulu yonyana omkulu we Nkosazana, iyakutyelela e India nge October.

Umsebenzi wakwa loliwe u Liddle unya’ telwe zinqwelo zika loliwe xa zibe zinxityelelwa e Colesberg, wafa.

Isitishi sika loliwe eeise Gqili, kulendlela isuka e Colesberg, siyakuvulwa nge 27 August lo.

Ngomoya lowa umkulu wolwesi-Bini lubalulekileyo umlilo obutshisa ilizwe kwifama ka Booy Mcheta e Guba, utshise amakulu amabini egusha zaranguka kakubi ezininzi.

Imvo Zabantsundu

NGOLWESI-NE, AUGUST 15. 1889.

ISICELO KUMZI.

PAKATI kwelipepa lanamhla abalesi be Mvo bayakufumana ipetshana elinemiqolo,

ESICELA ABAHLOBO

betu ukuba bayikungele ngocoselelo inteto yalo ze bangazenzi

lukuni intliziyo zabo. Senza isicelo kumzi ukuba wenze elinye ilinga ukusinceda ekufunquleni lomsebenzi omiselwe ukunceda izizwe ezintsundu zase Afrika, ngokupalaza ukukanya ngento yonke— ngento ze Lizwi, nenqubelo pambili entlalweni, nezombuso lo sipantsi kwawo ngoku. Imvo iluncedo

EKUNGENISA UMOYA OMNYE,

—umanyano loluvo nolokwenza pakati kwabantsundu. Singatshitshelwa lixesha nayindawo sike salinga ukungena ekuyityebiseni lonto siyitetayo. Siyatemba kodwa ukuba akufuneki nganto ukuba siyityebisele abo sebenexesha bewukangele umsebenzi wayo, beyibona nendlela esebenza ngayo.

Namhla ke singa singawutyela umzi ukuba

UMSEBENZI UNZIMA

pezu kwetu. Into esingesizenza —-sizenzela uhlanga—asizenzi nge- ndlela efezekileyo, ngokuti ipepa eli ngokwalo lingafezeki ngobuncinane balo. Inteto zabantu ezitunyelwa kulo alinakuzitwala ka­kuhle, ze lizifeze nezinye indaba ekufuneka zingene. Sikulu ke isiroro ngelotuba. Imvo ilelona pepa lincinane e Afrika, kanti inani lencwadi elivela kwindawo ngendawo ekulindelekileyo ukuba zingene kulo, alinakulinganiswa nelencwadi ezitunyelwa kumapepa amakulu abamhlope ngobuninzi bazo. Uku­ba inteto ibinokutshintshwa ibe yimali ngekungeko pepa lendaba lityebe njenge Mvo Zabantsundu kweli lizwe. Ukuze ke sibe nokuba nokuzifaka ngapandle kokuxakeka ezinteto, siziqube ngokwanelisayo nezinye ezingaba kwalilungelo lomzi, kufuneka imali ukuba libe nokwandiswa ipepa. Ukwandiswa kuteta indleko engapezulu, ngoko ke kukuzama ukusukela londleko esiti

KUFUNEKA IZANDLA

—700 izandla ezitsha ukuza kunceda ukufunqula lenqwelo yomzi yeyeleyo ngelomkono. Kobonakala ngento eya kwenziwa

NGUWE MTABATI

we Mvo Zabantsundu ukuba asisibhekisi sibhakabhakeni nje esisicelo setu. Wena uselulamkela elipepa, ulwaziyo noncedo elinokulwenzela umzi wakowenu, uyacelwa ukuba upelelisele amandla ako, ubonise bonke obaziyo ukuba bayakwazi ukusilesa Isixhosa, kuba bangene emqulwini waba xhasi be Mvo Zabantsundu basincedise kweli linga lokukanyisela nokunceda uhlanga ngamacebo okwenza intlalo ibe yegqitiseleyo. Bako, baninzi, abangeka ngeni bafake isandla ukumisa elibaso. Sifuna begqogqwe kwindawana zonke atunyelwe amagama abo ngalawo mapetshana atunyelwa kubo bonke. Sikutembile ukuba woti okwesako isiqu uyifeze eyako imfanelo nokuba angaba omnye usibetise ngomoya esi sicelo setu kumawaba, namanenekazi, kumlisela nakumtinjana wakowetu, esizama ukuwukonza ngeli linga le Mvo Zabantsundu.

NANTONINA 0K0 INGONTSUNDU.

UMONGAMELI womzi wase Nxukwebe uyifudusile i ofisi pakati komzi, waya kuyimisa emdeni, mgama nesinqe somzi. Uyayirorela lonto umzi. Le ofisi yamiselwa ukuba incede abantu bomzi ukuba bangahambi imigama etyalileyo ukuya kurafa, ukucela inewadi, nokuva indaba zakomkulu; kwaye kubonakele ukuba likude emzini omkulu i Bhofolo. Xa ke namhla ifuduswa i ofisi, ibingaseli